
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και προκήρυξη διενέργειας των ερευνών επί 


του ζωικού και φυτικού κεφαλαίου. 1 

Καθορισμός αποδοχών δικηγόρων με σχέση παροχής 
υπηρεσιών του Υπουργείου Εθνικής Οικονομίας . 2 
Καθορισμός αριθμού συνεδριάσεων και αμοιβή του 

Δ.Σ. του ΤΑΧΔΙΚ. 3 

Καθορισμός αμοιβής ξενόγλωσσων ωρομισθίων υπαλ¬ 
λήλων Πανεπιστημιακού επιπέδου, Δ/νσης Διε¬ 
θνούς Αστυνομικής Συνεργασίας, Υπουργείου Δη¬ 
μόσιας Τάξης . 4 

Ορισμός αντιπροσώπων του Υπουργού Οικονομικών 
στο Διοικητικό Συμβούλιο, στη Διοικούσα Επιτροπή 
και στο Εποπτικό Συμβούλιο του Αυτόνομου Σταφι¬ 
δικού Οργανισμού . 5 


Καθορισμός αποζημίωσης της επιτροπής για την παρα¬ 
λαβή του έργου «Μελέτη - Σχεδιασμός και Υλοποί¬ 
ηση των Εφαρμογών του Συστήματος Πληροφορι¬ 
κής για την εξυπηρέτηση και την υποστήριξη του 


Φορολογικού Συστήματος της Ελλάδος» . 6 

Ανάθεση της διαχείρισης του Κρατικού Παιδικού Σταθ¬ 
μού Λιβαδιού Λαρίσης στην Τράπεζα της Ελλά¬ 
δας . 7 

Ανάθεση της διαχείρισης του Κρατικού Παιδικού Σταθ¬ 
μού Κρανέας Ελασσόνας στην Τράπεζα της Ελλά¬ 
δας . 8 

Ανάθεση της διαχείρισης του Β' Κρατικού Παιδικού 
Σταθμού Ελασσόνας στην Τράπεζα της Ελλάδας. 9 
Καθορισμός χρονικών ορίων λειτουργίας κέντρων δια- 
σκεδάσεως και συναφών καταστημάτων.10 


Τροποποίηση της παραγρ. 2 της αρ. 35/1650/ 
4.1.1994 Υπουργικής Απόφασης «Μείωση του πο¬ 
σοστού συμμετοχής των ασφαλισμένων του ΤΕΒΕ 
στη δαπάνη προμήθειας προσθέτων θεραπευτικών 
μέσων και χορήγηση επιδεσμικού υλικού» (Β' 27). 11 
Ανανέωση θητείας της Διοικητικής Επιτροπής Στρατι¬ 


ωτικών Επιτάξεων Ν. Ημαθίας.12 

Ψήφιση του Οργανισμού Εσωτερικής Υπηρεσίας της 
Κοινότητας Αχεντριά Ν. Ηρακλείου.13 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη Δ5/207/12.1.1994 από¬ 
φαση του Υπουργού Εθνικής Παιδείας και θρη¬ 
σκευμάτων.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2163/Β185 (1) 

Έγκριση και προκήρυξη διενέργειας των ερευνών επί του 
ζωικού και φυτικού κεφαλαίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕΕ», 224/86 
«περί συστάσεως Γ.Γ. ΕΣΥΕ» και 532/91 «περί οργανι¬ 
σμού της Γ.Γ. ΕΣΥΕΕ.» 

β) Του Νόμου 1558/85 «περί Κυβερνήσεως και Κυβερ¬ 
νητικών οργάνων» και του άρθρου 27 του Ν. 2081/92. 

γ) Του άρθρου 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

2. Τις οδηγίες του Συμβουλίου των Ε.Κ. 73/132/ 
15.5.73, 78/53/19.12.77, 81/488/30.6.81, 76/630/ 
20.7.76, 82/177/22.3.82, 76/625/20.7.76, 81/1015/ 
15.12.81, και 86/625/18.12.86 και τους Κανονισμούς 
του Συμβουλίου των Ε.Κ. 357/79 της 5ης Φεβρουάριου 
1979 και 3719/81 της 21 ης Δεκεμβρίου 1981 για τη διε¬ 
νέργεια των ερευνών. 

3. Την Απόφαση του Συμβουλίου των Ευρωπαϊκών Κοι¬ 
νοτήτων υπ’ αριθ. 85/360/ΕΟΚ/16.7.85 σχετικά με την 
αναδιάρθρωση του συστήματος των γεωργικών στατιστι¬ 
κών ερευνών στην Ελλάδα, όπως αυτή τροποποιήθηκε με 
την υπ' αριθ. 90/386/ΕΟΚ/16.7.90 όμοια απόφαση. 

4. Την απόφαση υπ’ αριθ. 31/20.10.93 του Πρωθυ¬ 
πουργού «περί καθορισμού αρμοδιοτήτων του Αναπλη¬ 
ρωτή Υπουργού Εθνικής Οικονομίας». 

5. Την απόφαση ΓΥ 5246/14.10.93 του Πρωθυπουρ- 

γού και του Υπουργού Οικονομικών «περί αναθέσεως αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών». 

5. Τη σχετική εισήγηση Ζ-2067/17.12.93 του Τμήμα¬ 
τος Στατιστικών Ζωικού και Φυτικού Κεφαλαίου της Δ/ 
νσης Πρωτογενούς Τομέα της Γ.Γ. ΕΣΥΕ, αποφασί¬ 
ζουμε: 

1. Εγκρίνουμε και προκηρύσσουμε τη διενέργεια εντός 
του έτους 1994 από το Τμήμα Στατιστικών Ζωικού και Φυ¬ 
τικού Κεφαλαίου της Δ/νσης Πρωτογενούς Τομέα της 
Γ.Γ. ΕΣΥΕ, των ερευνών επί του ζωικού κεφαλαίου βοοει¬ 
δών, χοίρων, προβάτων και αιγών, της ετήσιας έρευνας 
οπωροφόρων δένδρων και της ετήσιας έρευνας αμπε¬ 
λουργικών καλλιεργειών. 

2. Οι ανωτέρω έρευνες διενεργούνται μέσα στα πλαίσια 
παράλληλων ερευνών των Χωρών - Μελών της ΕΟΚ με 
μεθόδους και πρότυπα που έχουν καθοριστεί από την Κοι¬ 
νότητα και έχουν προσαρμοστεί κατάλληλα στις εθνικές 
μας συνθήκες. 

3. Σκοπός των ερευνών είναι: 

α) Για τις έρευνες επί του ζωικού κεφαλαίου βοοειδών, 
χοίρων, προβάτων και αιγών, η συγκέντρωση στοιχείων για 
τη μελέτη του ζωικού κεφαλαίου των ανωτέρω ειδών ζώων 
και για την κατάρτιση προβλέψεων για την ακαθάριστη εγ¬ 
χώρια παραγωγή αυτών βάσει των αποτελεσμάτων των 
ερευνών και άλλων διαθέσιμων στοιχείων. 

β) Γ ια την ετήσια έρευνα οπωροφόρων δένδρων, η συ¬ 
γκέντρωση στοιχείων από τις εκμεταλλεύσεις επί της συ¬ 
νολικής γεωργικής έκτασης της χώρας, η οποία καλλιερ¬ 
γείται με μηλιές, αχλαδιές, ροδακινιές, πορτοκαλιές, βε- 
ρυκοκιές, λεμονιές, μικρόκαρπα εσπεριδοειδή και κερα¬ 
σιές, της πυκνότητας φύτευσής τους, του δυναμικού της 
παραγωγής τους, των καλλιεργούμενων ποικιλιών, και των 
λοιπών χαρακτηριστικών των δενδρώνων αυτών. 

γ) Γ ια την ετήσια έρευνα αμπελουργικών καλλιεργειών, 
η εξακρίβωση των μεταβολών που πραγματοποιήθηκαν 
στην καλλιεργούμενη έκταση οινοποιήσιμων ποικιλιών 
αμπέλου κατά την καλλιεργητική περίοδο 1993 - 94. 

4. Για τη διενέργεια των ερευνών θα εφαρμοστεί η μέ¬ 
θοδος της δισταδιακής στρωματοποιημένης δειγματολη¬ 
ψίας, με πρωτογενή μονάδα το Δήμο ή την Κοινότητα και 
τελική μονάδα της εκμετάλλευση, μετά από προηγούμενη 
στρωμάτωση των μονάδων τόσο στο πρώτο όσο και στο 
τελικό στάδιο. 

5. Οι έρευνες θα διενεργηθούν εντός του 1994 με δια¬ 
φορετική κατά περίπτωση περίοδο αναφοράς των στοι¬ 
χείων η δε επεξεργασία και πινακοποίηση των αποτελε¬ 
σμάτων θα έχει περατωθεί και θα έχουν διαβιβαστεί αυτά 
στην Κοινότητα μέχρι την 31η Μαρτίου 1995. 

6. Τα όργανα που θα χρησιμοποιηθούν για την ενημέ¬ 
ρωση των καταλόγων πλαισίων και τη συμπλήρωση των 
ερωτηματολογίων θα είναι εκτός των μονίμων και επί συμ- 
βάσει υπαλλήλων της Γ.Γ. ΕΣΥΕ, υπάλληλοι άλλων Δημο¬ 
σίων Υπηρεσιών, Ο.Τ.Α., Δημοσίων Επιχειρήσεων και Ορ¬ 
γανισμών καθώς και ιδιώτες. 

7. Με αποφάσεις της Γ εν. Γ ραμματέως ΕΣΥΕ θα καθο¬ 
ριστούν τα πρότυπα που θα χρησιμοποιηθούν καθώς και 
κάθε άλλη λεπτομέρεια σχετικά με την οργάνωση και 
εκτέλεση των ερευνών. 

8. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού ύψους 
100.650.000 δρχ. για το οικονομικό έτος 1994. 

Γ ια την ανωτέρω δαπάνη έχει εγγράφει πίστωση στον 


κρατικό προϋπολογισμό ύψους 100.650.000 δρχ. στον ει¬ 
δικό φορέα 13-150 Γ.Γ. ΕΣΥΕ και με Κ.Α.Ε. 5323. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

ΟΙ ΥΠΟΥΡΓΟΙ 

ΑΝΑΠΛΗΛΩΤΗΣ ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΩΡΑΪΤΗΣ 
-♦- 

Αριθ. 2080676/8495/0022 (2) 

Καθορισμός αποδοχών δικηγόρων με σχέση παροχής 
υπηρεσιών του Υπουργείου Εθνικής Οικονομίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Της παρ. 8 εδαφ. ε' του άρθρου 5 του Ν. 2160/93 
«Ρυθμίσεις για τον τουρισμό και άλλες διατάξεις». 

2. Του άρθρου 40 του Ν. 849/78 «περί παροχής κινή¬ 
τρων για την ενίσχυσιν της περιφερειακής και οικονομικής 
ανάπτυξης της χώρας». 

3. Του άρθρου 29 Α' του Ν. 1558/85 (άρθρο 27 του Ν. 
2081 /92) ρύθμιση του θεσμού των επιμελητηρίων κ.λπ.». 

4. Την αριθ. 61556/19.8.93 απόφαση προσλήψεως δι¬ 
κηγόρων, με σχέση παροχής υπηρεσιών. 

5. Την αριθ. Γ.Υ. 5246/14.10.1993 (ΦΕΚ 829/Β7 
20.10.93), απόφαση ανάθεσης αρμοδιοτήτων Υπουργού 
Οικονομικού στους Υφυπουργούς Οικονομικών. 

6. Το γεγονός ότι, από τις διατάξεις αυτής της απόφα¬ 
σης προκαλείται δαπάνη σε βάρος του κρατικού προϋπο¬ 
λογισμού ύψους 5.612.000 δρχ. για το έτος 1993 και 
2.806.000 δρχ. για το 1994. Γ ια την ανωτέρω δαπάνη έχει 
εγγράφει πίστωση στον κρατικό προϋπολογισμό (ειδ. φορ. 
13 - 110) ΚΑΕ 0311, 0312, αποφασίχουμε: 

I. Καθορίζουμε τις μηνιαίες αποδοχές των κατωτέρω δι¬ 
κηγόρων με σχέση παροχής υπηρεσιών του Υπουργείου 
Εθνικής Οικονομίας, ως εξής: 

Φωτίου Σπαθόπουλου στο ποσό των 257.000 δρχ. 

Αννας Γιομπρέ στο ποσό των 225.000 δρχ. 

Ευγενίας Κοντογιαννοπούλου στο ποσό των 218.000 
δρχ. 

Μαρίας Δημητρίου στο ποσό των 217.000 δρχ. 

Ηλία Καλατζή στο ποσό των 238.000 δρχ. 

Δημητρίου Λεοντακιανάκου στο ποσό των 248.000 δρχ. 

II. Η ισχύς της παρούσας αρχίζει από 19 Αυγούστου 
1993 μέχρι 19 Φεβρουάριου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΓΕΝΝΗΜΑΤΑΣ ΑΛΕΞ. ΠΑΠΑΔΟΠΟΥΛΟΣ 

Αριθ. 2006807/558/0022 (3) 

Καθορισμός αριθμού συνεδριάσεων και αμοιβή του Δ.Σ. 
του ΤΑΧΔΙΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν. 1505/84 και του 
άρθρου 8 του Ν. 1810/88. 

2. Τις διατάξεις του άρθρου 8 παρ. 2 του Ν. 754/78, 
όπως αντικαταστάθηκαν από τις διατάξεις του άρθρου 3 
παρ. 4 του Ν. 1160/81. 

3. Τις διατάξεις της παρ. 2 του άρθρου μόνου του Π.Δ. 
492/84. 

4. Την αριθ. 2027332/3206/0022/1.6.1993 απόφαση 
του Υφυπουργού Οικονομικών «Αναπροσαρμογή ποσού 
αποζημιώσεως μελών συλλογικών οργάνων» (ΦΕΚ 422/ 
Β714.6.93). 

5. Την αριθ. ΓΎ. 5246/14.10.93 κοινή απόφαση του 
Πρωθυπουργού και Υπουργού Οκονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ 829/Β720.10.93). 

6. Το Ν.Δ. 1017/71 «περί συστάσεως ΤΑΧΔΙΚ». 

7. Την απόφαση του Δ.Σ. του ΤΑΧΔΙΚ που έλαβε στην 
αριθ. 476/85 συνεδρίασή του. 

8. Το γεγονός ότι τα προς συζήτηση θέματα κατά συνε¬ 
δρίαση του Δ.Σ. του ΤΑΧΔΙΚ έχουν σημαντικά αυξηθεί και 
ανέρχονται σε αρκετές δεκάδες, με αποτέλεσμα να καθί¬ 
σταται αναγκαία η αύξηση του αριθμού των συνεδριάσεων 
του Δ.Σ. του ΤΑΧΔΙΚ κατά μήνα. 

9. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Προϋπ/σμού του Τα¬ 
μείου Χρηματοδοτήσεως Δικαστικών Κτιρίων (ΤΑΧΔΙΚ) 
ύψους 2.700.000 δρχ. για το τρέχον οικονομικό έτος που 
θα καλυφθεί από πίστωση του Κ.Α. 0264 όπου υπάρχει πί¬ 
στωση για το σκοπό αυτό, αποφασίζουμε: 

1. Καθορίζουμε τον αριθμό των, εκτός του κανονικού 
ωραρίου, συνεδριάσεων του Διοικητικού Συμβουλίου του 
Ταμείου Χρηματοδοτήσεων Δικαστικών Κτιρίων, μέχρι πέ¬ 
ντε (5) κατά μήνα και μέχρι πέντε (5) ώρες κατά συνε¬ 
δρίαση. 

2. Στον Πρόεδρο, τα Μέλη, τον Εισηγητή και Γραμματέα 
του Διοικητικού Συμβουλίου καταβάλλεται αποζημίωση 
κατά τα οριζόμενα στις διατάξεις του άρθρου 18 του Ν. 
1505/84 όπως τροποποιήθηκε το άρθρο 8 του Ν. 
1810/88 και την κατ’ εξουσιοδότηση τούτου εκδοθείσα 
αριθ. 2027332/3206/0022/1.6.93 απόφαση του Υφυ¬ 
πουργού Οικονομικών. 

Από την ημερομηνία ισχύος της απόφασης αυτής, παύει 
να ισχύει η αριθ. 80130/8596/27.8.85 ΚΥΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 


Αριθ. 2076992/8130/0022 (4) 

Καθορισμός αμοιβής ξενόγλωσσων ωρομισθίων υπαλλή¬ 
λων Πανεπιστημιακού επιπέδου, Δ/νσης Διεθνούς 
Αστυνομικής Συνεργασίας, Υπουργείου Δημόσιας Τά¬ 
ξης- 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του Ν. 993/1979 «περί του επί συμβάσει εργασίας 
ιδιωτικού δικαίου προσωπικού του Δημοσίου». 

β) Του άρθρου 29 Ν. 1943/1991 όπως τροποποιήθηκε 
με το άρθρο 10 του Ν. 2026/1992, που οι παροδικής «ρύ¬ 
σεως ανάγκες σε προσωπικό, καλύπτονται με ωρομίσθιο 
προσωπικό. 

γ) Του άρθρου 19 παρ. 2 του Ν. 1876/1990 «Ελεύθερες 
συλλογικές διαπραγματεύσεις και άλλες διατάξεις». 

δ) Του Ν. 1558/1985 «Κυβέρνηση και Κυβερνητικά 
Όργανα». 

ε) Του άρθρου 40 του Ν. 849/78 (ΦΕΚ 232/Α/78). 

2. Την αριθ. 197/28.12.93 απόφαση της Γραμματείας 
Υπουργικού Συμβουλίου για την έγκριση πρόσληψης τεσ¬ 
σάρων (4) ωρομισθίων μεταφραστών Αγγλικής Γλώσσας 
και (4) ωρομισθίων μεταφραστών Γαλλικής Γλώσσας από 
το Υπουργείο Δημόσιας Τάξης. 

3. Το γεγονός ότι, από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού ύψους 18.422.000 δρχ. για το χρονικό διά¬ 
στημα από 1.1.1994 μέχρι 30.6.1994, η οποία θα αντιμε- 
τωπισθεί από τα περιθώρια των γραμμένων πιστώσεων για 
αποδοχές του Υπουργείου Δημόσιας Τάξης, στον Ε.Φ. 43 
- 210 και ΚΑΕ 0312 και 356. 

4. Τη ΓΎ.5246/14.10.1993 (ΦΕΚ 829/Β/ 

20.10.1993) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: , 

1. Καθορίζουμε όπως το ωρομίσθιο ξενόγλωσσο Προ¬ 
σωπικό Πανεπιστημιακού επιπέδου, που θα προσληφθεί 
από το Υπουργείο Δημόσιας Τάξης, για τις ανάγκες της Δ/ 
νσης Διεθνούς Αστυνομικής Συνεργασίας για το χρονικό 
διάστημα από 1.1.1994 μέχρι 30.6.1994 που η χώρα μας 
θα ασκήσει την Προεδρία των Ευρωπαϊκών Κοινοτήτων, 
λαμβάνει τις αποδοχές που προβλέπονται από τις διατά¬ 
ξεις του Ν. 1505/1984, όπως τροποποιήθηκε με τις δια¬ 
τάξεις του Ν. 1810/1988 και ιχύουν για τους μόνιμους πο¬ 
λιτικούς υπαλλήλους. 

2. Η κατάταξη στα μισθολογικά κλιμάκια του Ν. 1505/ 
1984 θα γίνει με βάση τα τυπικά προσόντα που απαιτήθη¬ 
καν κατά την πρόσληψή τους. 

3. Οι διατάξεις των άρθρων 1,15,17 (παρ. 1, 2 και 3), 
22, 23, 25 (παρ. 1, 2), 26, 27, 28, 29, 30, και 31 του Ν. 
1505/1984, καθώς και των άρθρων 9,10 (παρ. 1,2 και 4} 
11,14,16,18 και 20 του Ν. 1810/88 δεν έχουν εφαρμογή 
στο προσωπικό της παρούσας. 

4. Οι υπηρεσίες που προσφέρθηκαν σε τομείς έξω του 
Δημοσίου, Ν.Π.Δ.Δ. και Ο.Τ.Α. (δηλαδή υπηρεσίες ιδιωτι¬ 
κού τομέα), δεν αναγνωρίζονται για τη μισθολογική εξέ¬ 
λιξη. 

5. Το ανωτέρω ξενόγλωσσο ωρομίσθιο προσωπικό θα 
ασφαλισθεί στο Ι.Κ.Α. και επικουρικά στο Τ.Ε.Α.Μ. και θα 
υπόκειται στις εισφορές που προβλέπονται για τα ΜΙΚΤΑ 

- ΤΕΑΜ επαγγέλματα. 

6. Η ισχύς της παρούσας αρχίζει από την ημερομηνία 
ανάληψης υπηρεσίας του ανωτέρω προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΣΤΥΛ.-ΑΓΓ. ΠΑΠΑΘΕΜΕΛΗΣ 

-φ- 

Αριθ. 2003495/91 (5) 

Ορισμός αντιπροσώπων του Υπουργού Οικονομικών στο 
Διοικητικό Συμβούλιο, στη Διοικούσα Επιτροπή και στο 
Εποπτικό Συμβούλιο του Αυτόνομου Σταφιδικού Οργα¬ 
νισμού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: γ 

1. Το Ν. 2173/93 (ΦΕΚ 208/Α716.12.93) «Ανασυγκρό¬ 
τηση του Εθνικού Συμβουλίου Ραδιοτηλεόρασης, ίδρυση 
της Εθνικής Επιτροπής Ηλεκτρονικών Μέσων Επικοινω¬ 
νίας και άλλες διατάξεις». 

2. Τις διατάξεις των άρθων 7, 14 και 18 του από 
30.11.55 Β. Δ/τος «περί κωδικοποιήσεως των περί προ¬ 
στασίας Κορινθιακής σταφίδος και περί Αυτόνομου Στα¬ 
φιδικού Οργανισμού διατάξεων» (ΦΕΚ 326/Α/55). 

3. Τις διατάξεις του αρ. 13 του Ν. 553/77 «περί μέτρων 
προστασίας και ενισχύσεως της εξαγωγής της Κορινθια¬ 
κής σταφίδος και ρυθμίσεις συναφών θεμάτων» (ΦΕΚ 73/ 
Α777). 

4. Την αριθ. Γ.Υ. 5246/14.10.93 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 829/Β /20.10.93). 

5. Τις διατάξεις του άρθρου 2 του Ν. 301/76 «Περί της 
εις την Εφημερίδα της κυβερνήσεως δημοσιευομένης 
"ύλης και ρυθμίσεως θεμάτων αναφερομένων εις την έκ- 
δοσιν και κυκλοφορίαν ταύτης» (ΦΕΚ 91/Α /20.4.76). 

6. Το αριθ. 530/17.1.94 έγγραφο του Αυτόνομου Στα¬ 
φιδικού Οργανισμού με το οποίο ζητείται ο ορισμός αντι¬ 
προσώπων του Υπουργού Οικονομικών στα όργανα του 
Α.Σ.Ο. που αναφέρονται στο παραπάνω θέμα, αποφασί¬ 
ζουμε: 

Ορίζουμε ως αντιπροσώπους μας στο Διοικητικό Συμ¬ 
βούλιο, στη Διοικούσα Επιτροπή και στο Εποπτικό Συμ¬ 
βούλιο του Αυτόνομου Σταφιδικού Οργανισμού (Α.Σ.Ο.) 
τους κατωτέρω υπαλλήλους του Υπουργείου μας. 

α) Στο Διοικητικό Συμβούλιο τον Ανδρέα Μαρούδα με 
βαθμό Τμηματάρχη Α' του κλάδου ΠΕ - Φοροτεχνικών Α' 
ΔΟΥ Πάτρας με αναπληρωτή του τον Στέφανο Γερακάρη, 
με βαθμό Γραμματέα Α’ του ίδιου κλάδου (ΔΟΥ Πύργου). 

β) Στη Διοικούσα Επιτροπή τον Ανδρέα Μαρούδα με 
βαθμό Τμηματάρχη Α' του κλάδου ΠΕ - Φοροτεχνικών (Α' 
ΔΟΥ Πάτρας) με αναπληρωτή του τον Στέφανο Γ ερακάρη, 
με βαθμό Γ ραμματέα Α' του ίδιου κλάδου (ΔΟΥ Πύργου). 

γ) Στο Εποπτικό Συμβούλιο τον Νικόλαο Αρτελάρη (ΥΕΕ 
Νομ. ΑχαΤας) με βαθμό Τμηματάρχη Α' του κλάδου ΠΕ - 
Δημοσιονομικών Γ.Λ.Κ. με αναπληρωτή του τον Κων/νο 
Σταυρόπουλο με βαθμό Εισηγητή Α' του κλάδου ΠΕ - Φο¬ 
ροτεχνικών (Γ' ΔΟΥ Πατρών). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 2006806/557/0022 (6) 

Καθορισμός αποζημίωσης της επιτροπής για την παρα¬ 
λαβή του έργου «Μελέτη - Σχεδιασμός και Υλοποίηση 
των Εφαρμογών του Συστήματος Πληροφορικής για 
την εξυπηρέτηση και την υποστήριξη του Φορολογικού 
Συστήματος της Ελλάδος». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1797/88 «Προμήθειες του Δημο¬ 
σίου Τομέα και ρυθμίσεις συναφών θεμάτων», όπως τρο¬ 
ποποιήθηκε με το Ν.2000/91 κεφ. Ζ. 

2. Τις διατάξεις των άρθων 18 του Ν. 1505/84, 8 του 
Ν.1810/88 και της 2027332/3206/0022/1.6.93 από¬ 
φαση του Υπ. Οικονομικών. 

3. Τις αριθμ. 1146711/16809/0005/2.12.1993 και 
1154512/17148/0005/23.12.1993 αποφάσεις του 
Υπουργού Οικονομικών, με τις οποίες συγκροτήθηκε η εν 
θέματι επιτροπή. 

4. Την αριθμ. ΓΥ 5246/14.10.93 κοινή απόφαση του 
Πρωθυπουργού και Υπουργού Οικονομικών, για ανάθεση 
αρμοδιοτήτων στους Υφυπουργούς Οικονομικών. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη 1.000.000 δρχ. η οποία βαρύ¬ 
νει τις πιστώσεις του ΚΑΕ 0515 φορέα 23-210 οικον. 
έτους 1994, οι δε εγγεγραμμένες πιστώσεις επαρκούν 
αποφασίζουμε: 

1. Καθορίζουμε τον αριθμό των συνεδριάσεων της Επι¬ 
τροπής για την παραλαβή του έργου «Μελέτη - Σχεδια- 
σμός και Υλοποίηση των Εφαρμογών του Συστήματος 
Πληροφορικής για την εξυπηρέτηση και την υποστήριξη 
του Φορολογικού Συστήματος της Ελλάδος», που συγκρο¬ 
τήθηκε με την αριθμ. 1146711/16809/0005/2.12.1993 
απόφαση, όπως τροποποιήθηκε με την αριθμ. 1154512/ 
17148/0005/23.12.1993 όμοια, σε δέκα (10) το μήνα, τη 
διάρκεια κάθε συνεδρίασης σε πέντε (5) ώρες και τη διάρ¬ 
κεια των εργασιών σε δύο (2) μήνες. 

2. Οι συνεδριάσεις της παραπάνω επιτροπής θα γίνο¬ 
νται εκτός του κανονικού ωραρίου εργασίας και με την 
αποζημίωση που προβλέπεται από τις διατάξεις του άρ¬ 
θρου 18 του Ν. 1505/84, όπως τροποποιήθηκε με το άρ¬ 
θρο 8 του Ν. 1810/1988 και την αριθμ. 2027332/3206/ 
0022/1.6.93 απόφαση του Υπ. Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1993 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

Αριθ. 2080546/10453/Α0024 (7) 

Ανάθεση της διαχείρισης του Κρατικού Παιδικού Σταθμού 

Λιβαδιού Λαρϊσης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δας». 

2. Το από 7.10.1958 Β. Δ/γμα (ΦΕΚ 175/Α7 

24.10.1958) «τροποποίηση του από 20.1.1932 Π. Δ/τος». 

3. Το Π.Δ/γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Π.Δ/γμα 921/13.12.78 (ΦΕΚ 223/Α716.12.78), 
με το οποίο ιδρύθηκαν δέκα (10) Εθνικοί Παιδικοί Σταθ¬ 
μοί, μεταξύ των οποίων και ο Εθνικός Παιδικός Σταθμός 
Λιβαδιού στο Νομό Λαρϊσης. 

5. Το Ν. 1431/12.4.84 (ΦΕΚ 46/Α716.4.84) με τον 
οποίο οι Εθνικοί Παιδικοί Σταθμοί μετονομάζονται σε 
Κρατικούς Παιδικούς Σταθμούς. 

6. Το έγγραφο της Τράπεζας της Ελλαδας αριθμ. 
37577/28.12.1993 το οποίο ζητεί την ανάθεση της τα¬ 
μιακής διαχείρισης του «Κρατικού Παιδικού Σταθμού Λιβα¬ 
διού Λαρϊσης» στην Τράπεζα Ελλάδος (Πρακτορείο Ελασ¬ 
σόνας), καθώς και το αριθ. 11/2.11.1993 απόσπασμα 
πρακτικού του Διοικητικού Συμβουλίου «Κρατικού Παιδι¬ 
κού Σταθμού Λιβαδιού Λαρϊσης». 

7. Την απόφαση του Υπουργού Οικονομικών αριθμ. 
1092170/1378/0006/15.10.91 (ΦΕΚ 846/Β/15.10.91) 
«Μεταβίβαση της Εξουσίας να υπογράφουν με εντολή 
Υπουργού στο Γενικό Γραμματέα, Γεν. Διευθυντή, στους 
Προϊσταμένους Δ/νσεων, Τμημάτων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Κρατικού Παι¬ 
δικού Σταθμού Λιβαδιού Λαρϊσης αλλά επιλύονται θέματα 
διαδικαστικά, αποφασίζουμε: 

Η ταμειακή διαχείριση του «Κρατικού Παιδικού Σταθμού 
Λιβαδιού Λαρϊσης» να ασκείται από την Τράπεζα της Ελ¬ 
λάδας σύμφωνα με τις διατάξεις του από 21.1.1932 Π. Δ/ 
τος «Διαχείριση νομικών προσώπων από την Τράπεζα της 
Ελλάδας» όπως αυτό τροποποιήθηκε με το από 
7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδας (Πρακτορείο Ελασσόνας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

Με εντολή Υπουργού 
Ο Διευθυντής κ.α.α. 

Αθ. ΣΑΓΟΣ 

-♦- 

Αριθ. 2080547/10566/Α0024 (8) 

Ανάθεση της διαχείρισης του Κρατικού Παιδικού Σταθμού 
Κρανέας Ελασσόνας στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «διαχείριση 
νομικών προσώπων, από την Τράπεζα ης Ελλάδας». 

2. Το από 7.10.1958 Β. Δ/γμα (ΦΕΚ 175/Α7 

24.10.1958) «τροποποίηση του από 20.1.1932 Π. Δ/τος». 

3. Το Π. Δ/γμα 496/1974 «περί λογιστικού ΝΠΔΔ». 


4. Το Π. Δ/γμα 165/28.7.73 (ΦΕΚ 178/Α /17.8.73), με 
το οποίο ιδρύθηκαν διάφοροι Εθνικοί Αγροτικοί Παιδικοί 
Σταθμοί μεταξύ των οποίων και ο Εθνικός Αγροτικός Παι¬ 
δικός Σταθμός Κρανέας Ελασσόνας στο Νομό Λαρϊσης. 

5. Το Ν. 1431/12.4.1984· (ΦΕΚ 46/Α /16.4.1984) με 
τον οποίο οι Εθνικοί Αγροτικοί Παιδικοί Σταθμοί μετονο¬ 
μάζονται σε Κρατικούς Παιδικούς Σταθμούς. 

6. Το έγγραφο της Τράπεζας της Ελλάδας αριθμ. 
37576/28.12.93, με το οποίο ζητεί την ανάθεση της τα¬ 
μιακής διαχείρισης του «Κρατικού Παιδικού Σταθμού Κρα¬ 
νέας Ελασσόνας Νομού Λαρϊσης» στην Τράπεζα Ελλάδος 
(Πρακτορείο Ελασσόνας), καθώς και το αριθμ. 13/ 
3.12.93 απόσπασμα πρακτικού της Διοικ. Επιτροπής του 
«Κρατικού Παιδικού Σταθμού Κρανέας Ελασσόνας». 

7. Την απόφαση του Υπουργού Οικονομικών αριθμ. 
1092170/1378/0006/15.10.91 (ΦΕΚ 846/Β /15.10.91) 
«Μεταβίβαση της Εξουσίας να υπογράφουν με εντολή 
Υπουργού στο Γενικό Γραμματέα, Γεν. Διευθυντή, στους 
Προϊσταμένους Δ/νσεων, Τμημάτων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κρατικού Παι¬ 
δικού Σταθμού Κρανέας Ελασσόνας αλλά επιλύονται θέ¬ 
ματα διαδικαστικά, αποφασίζουμε: 

Η ταμειακή διαχείριση του «Κρατικού Παιδικού Σταθμού 
Κρανέας Ελασσόνας» να ασκείται από την Τράπεζα της 
Ελλάδας σύμφωνα με τις διατάξεις του από 20.1.1932 
Π.Δ/τος «διαχείριση νομικών προσώπων από την Τράπεζα 
της Ελλάδας», όπως τροποποιήθηκε με το από 7.10.1958 
Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδας (Πρακτορείο Ελασσόνας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

Με εντολή Υπουργού 
Ο Διευθυντής κ.α.α. 

Αθ. ΣΑΓΟΣ 

-♦- 

Α ριθ. 2 080548/1 0542/Α0024 (9) 

Ανάθεση της διαχείρισης του Β' Κρατικού Παιδικού Σταθ¬ 
μού Ελασσόνας στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «διαχείριση 
Νομικών Προσώπων, από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ 175/Α/ 

24.10.1958) «τροποποίηση του από 20.1.1932 Π. Δ/τος». 

3. Το Π. Δ/γμα 496/1974 «περί λογιστικού ΝΠΔΔ». 

4. Το Π. Δ/γμα 432/5/10/84 (ΦΕΚ 154/Α710.10.84) 
με το οποίο ιδρύθηκαν 200 Κρατικοί Παιδικοί Σταθμοί, με¬ 
ταξύ των οποίων και ο Β' Κρατικός Παιδικός Σταθμός 
Ελασσόνας στο Νομό Λαρϊσης. 

5. Το έγγραφο της Τράπεζας της Ελλάδας αριθμ. 
37575/28.12.93 με το οποίο ζητεί την ανάθεση της Τα¬ 
μιακής διαχείρισης του «Β' Κρατικού Παιδικού Σταθμού 
Ελασσόνας Ν. Λαρϊσης στην Τράπεζα Ελλάδος (Πρακτο¬ 
ρείο Ελασσόνας) καθώς και το αριθ. 12/29.10.93 από¬ 
σπασμα Πρακτικού του Δ.Σ. του «Β' Κρατικού Παιδικού 
Σταθμού Ελασσόνας Ν. Λαρϊσης». 

6. Την απόφαση του Υπουργού των Οικονομικών αριθμ. 
1092170/1378/0006/15.10.91 (ΦΕΚ 846/Β715.10.91) 

«μεταβίβαση της εξουσίας να υπογράφουν με εντολή 
Υπουργού στο Γενικό Γραμματέα στους Γεν. Δ/ντές, 
στους Προϊσταμένους Δ/νσεων, Τμημάτων κ.λπ». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Β' Κρατικού 
Παιδικού Σταθμού Ελασσόνας αλλά επιλύονται θέματα 
διαδικαστικά, αποφασίζουμε: 

Η ταμειακή διαχείριση του «Β' Κρατικού Παιδικού Σταθ¬ 
μού Ελασσόνας» Νομού Λαρίσης ν’ ασκείται από την Τρά¬ 
πεζα της Ελλάδας σύμφωνα με τις διατάξεις του από 
20.1.1932 Π.Δ/τος «Διαχείριση νομικών προσώπων από 
την Τράπεζα της Ελλάδας», όπως αυτό τροποποιήθηκε με 
το από 7.10.1958 Β. Δ/γμα. 

Το ανωτέρω Νομικό Πρόσωπο θα εξυπηρετείται από 
την Τράπεζα της Ελλάδας (Πρακτορείο Ελασσόνας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1994 

Με εντολή Υπουργού 
Ο Διευθυντής κ.α.α. 

Α. ΣΑΓΟΣ 

-♦- 

Αριθ. 1169 (10) 

Καθορισμός χρονικών ορίων λειτουργίας κέντρων διασκε- 
δάσεως και συναφών καταστημάτων. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 2 και 3 του Π.Δ. 327/1992. 

2. Τις διατάξεις του άρθρου 42 του Ν. 1892/1990 όπως 
τροποποιήθηκαν και ισχύουν. 

3. Τις διατάξεις του άρθρου 18 παρ. 7 του Ν. 1481/ 

4. Τις διατάζεις περί κοινής ησυχίας και τον αποτελε¬ 
σματικότερο έλεγχ^ της λειτουργίας των Δημοσίων Κέ¬ 
ντρων με σκοπό την εξασφάλιση της δημόσιας τάξης και 
ασφάλειας. 

5. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του Κρατικού 
Προϋπολογισμού, αποφασίζουμε: 

Αρθρο 1 

1. Τα χρονικά όρια λειτουργίας των κέντρων διασκεδά- 
σεως λεσχών, ταβερνών, εστιατορίων, μπαρ, καφετεριών, 
αναψυκτηρίων, μαγειρείων ζαχαροπλαστείων, πιτσαριών, 
καφενείων, γαλακτοπωλείων, κυλικείων και λοιπών συνα¬ 
φών καταστημάτων εστιάσεως και προσφοράς, για άμεση 
εντός αυτών κατανάλωση, αναψυκτικών και οινοπνευμα¬ 
τωδών ποτών, καθορίζονται ως εξής: 

α. Τις ημέρες Κυριακή έως και Πέμπτη. 

(1) Μέχρι 02.00' ώρα της επομένης ημέρας, κατά το 
χρονικό διάστημα από 1 ης Οκτωβρίου έως 31 ης Μαρτίου. 

(2) Μέχρι 2.30' ώρα της επομένης ημέρας, κατά το χρο¬ 
νικό διάστημα από 1ης Απριλίου έως 30ης Σεπτεμ¬ 
βρίου. 

β. Κάθε Παρασκευή μέχρι 03.00 ώρα της επομένης, για 
όλο το έτος. 

γ. Κάθε Σάββατο καθώς και τις παραμονές των επισή¬ 
μων αργιών μέχρι 03.30' ώρα της επομένης ημέρας, για 


όλο το έτος. 

δ. Στις ανωτέρω (α), (β) και (γ) περιπτώσεις δεν επιτρέ¬ 
πεται η επαναλειτουργία αυτών πριν από την ΟΘ.ΟΟ' ώρα. 

ε. Χωρίς χρονικό περιορισμό την παραμονή και την 
ημέρα των Χριστουγέννων, την παραμονή της Πρωτοχρο¬ 
νιάς, την Τσικνοπέμπτη, τα δύο τελευταία Σαββατοκύ¬ 
ριακα του Τριωδίου, την παραμονή και ημέρα του Πάσχα, 
την παραμονή και ημέρα της εορτής του τοπικού πολιού¬ 
χου Αγίου, όταν ισχύει και τοπική αργία, καθώς και κατά τη 
διάρκεια τοπικών, θρησκευτικών ή άλλων λαϊκών πανηγυ- 
ριών. 

2. Κατ’ εξαίρεση των καθοριζομένων στην προηγού¬ 
μενη παράγραφο επιτρέπεται να λειτουργούν χωρίς χρο¬ 
νικό περιορισμό: 

α. Τα εστιατόρια, ταβέρνες, κυλικεία ή καφενεία που 
βρίσκονται μέσα σε χώρους λιμένων, αερολιμένων, σιδη¬ 
ροδρομικών σταθμών, σταθμών υπεραστικών λεωφο¬ 
ρείων, σε οργανωμένες μόνιμες αγορές συγκέντρωσης 
και διάθεσης προϊόντων (μόνιμες λαχαναγορές κ.λπ.) και 
στα πρατήρια υγρών καυσίμων των εθνικών δρόμων, όταν 
και όσο αυτά διανυκτερεύουν. 

β. Τα καταστήματα που παρασκευάζουν και προσφέ¬ 
ρουν αποκλειστικά πατσά. 

γ. Στα ανωτέρω καταστήματα των εδαφίων (α) και (β) 
της παρούσας παραγράφου δεν επιτρέπεται η προσφορά 
οινοπνευματωδών ποτών και η λειτουργία μουσικής μετά 
από τις ώρες που για κάθε ημέρα καθορίζονται από τα 
εδάφια (α), (β) και (γ) της παρ. 1 του παρόντος άρθρου. 

3. Δεν αποτελεί παράβαση των διατάξεων της παρού¬ 
σας η καθυστέρηση λήξης της λειτουργίας επί 20λεπτο 
προς αποχώρηση των πελατών. 

Αρθρο 2 

1. Η ισχύς της παρούσας άρχεται δέκα ημέρες από της 
δημοσιεύσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1994 

ΟΙ ΥΠΟΥΡΓΟΙ 

ΕΡΓΑΣΙΑΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ ΣΤΥΛ.-ΑΓΓ. ΠΑΠΑΘΕΜΕΛΗΣ 
-♦- 

Αριθ. 35/109 (11) 

Τροποποίηση της παραγρ. 2 της αρ. 35/1650/4.1.1994 
Υπουργικής Απόφασης «Μείωση του ποσοστού συμμε¬ 
τοχής των ασφαλισμένων του ΤΕΒΕ στη δαπάνη προ¬ 
μήθειας προσθέτων θεραπευτικών μέσων και χορή¬ 
γηση επιδεσμικού υλικού» (Β' 27). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 3 του Ν. 656/ 
1977 «περί οργανώσεως και επεκτάσεως της υπό του Τα¬ 
μείου Ασφαλίσεως Επαγγελματικών και Βιοτεχνών Ελλά¬ 
δος παρεχομένης υγειονομικής περιθάλψεως» (ΦΕΚ 

217/Α'), όπως συμπληρώθηκε με την παρ. 3 του άρθρου 
11 του Ν. 1027/1980 «περί τροποποιήσεως και συμπλη- 
ρώσεως της περί ΤΕΒΕ νομοθεσίας και άλλων τινών δια¬ 
τάξεων» (ΦΕΚ 49/Α'). 

2. Την με αρ. 2024/26.10.1993 απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων 
Φοίβο Ιωαννίδη» (ΦΕΚ 833/Β ). 

3. Την με αρ. 382/205/14.7.1993 απόφαση του Διοικη¬ 
τικού Συμβουλίου του ΤΕΒΕ. 

4. Τη γνώμη του Συμβουλίου Κοινωνικής Ασφάλειας, 
που διατυπώθηκε στηναρ. 3/15.12.1993 συνεδρίαση της 
ΚΖ' περιόδου. 

5. Το γεγονός ότι από τις διατάξεις της παρούσης προ- 
καλείται οικονομική επιβάρυνση στο ΤΕΒΕ ποσού 
20.000.000 δρχ. περίπου και θα καλυφθεί από τον Κ.Α.Α 
674, αποφασίζουμε: 

Η παράγρ. 2 της αρ. 35/1650/4.1.1994 υπουργικής 
απόφασης «Μείωση του ποσοστού συμμετοχής των 
ασφαλισμένων του ΤΕΒΕ στη δαπάνη προμήθειας προ¬ 
σθέτων θεραπευτικών μέσων και χορήγηση επιδεσμικού 
υλικού» (ΦΕΚ 27/Β), αντικαθίσταται ως εξής: 

2. Παρέχεται στους ασφαλισμένους του ΤΕΒΕ, με συμ¬ 
μετοχή τους κατά ποσοστό 25% στη δαπάνη αγοράς, το 
επιδεσμικό υλικό που είναι απαραίτητο για την αντιμετώ¬ 
πιση και θεραπεία των χρονιών παθήσεων, όπως αυτές 
αναφέρονται στις σχετικές αποφάσεις του Υπουργού 
Υγείας, Πρόνοιας και Κοινωνικών Ασφαλίσεων, με τις 
οποίες χορηγούνται δωρεάν τα αναγκαία φάρμακα, σύμ¬ 
φωνα με τη διάταξη του άρθρου 19 του Ν. 1902/1990 
(ΑΊ38)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-+- 

Αριθ. 17614 (12) 

Ανανέωση θητείας της Διοικητικής Επιτροπής Στρατιωτι¬ 
κών Επιτάξεων Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 32 του Ν. 4442/29 «περί 
Στρατιωτικών και Ναυτικών Εισφορών και Ναυλώσεων», 
όπως τροποποιήθηκε μεταγενέστερα. 

2. Τις διατάξεις του άρθρου μόνου του Π.Δ/τος 115/ 

1984 «περί διορισμού των μελών των Διοικητικών Δικα¬ 
στηρίων περί Στρατιωτικών Επιτάξεων». 

3. Τις διατάξεις του άρθρου 9 παρ. 1 τουΝ. 1649/1986. 

4. Το Φ.851/1/50367/29.9.1993 έγγραφο του Β' Σώ¬ 
ματος Στρατού με το οποίο προτείνονται τα μέλη που θα 
μετάσχουν στην εν λόγω Δ.Ε.Σ.Ε. 

5. Το 479/11.11.1993 έγγραφο του Πρωτοδικείου Βέ¬ 
ροιας με το οποίο προτείνονται τα μέλη, αποφασί¬ 
ζουμε: 

Διορίζουμε ως μέλη της Διοικητικής Επιτροπής Στρατι¬ 
ωτικών Επιτάξεων τους κατωτέρω: 


1. Τακτικά Μέλη: 

α) Φώτιο Κιμισκίδη, Πρωτόδικη, 
β) Παναγιώτη Κατσιρούμπα, Πρωτόδικη, 
γ) Ιωάννη Γκουγκοστάμο, Ανχη (ΠΕ) του 4ου ΕΓ/2α 
ΤΑΞΥΠ. 

δ) Δημήτριο Δραγκίνη, ΤΧ4(ο) του Β' ΕΛΔΑΠ 
ε) Οικονομικό Έφορο Βέροιας 

2. Αναπληρωματικά Μέλη: 

α) Παναγιώτα Παντελή, Πρωτόδικη 
β) Βασίλειο Συρόπουλο, Πρωτόδικη 
γ) Εμμανουήλ Τσιμπρή, ΤΧη (ΥΠ) της ΔΥΠ 2α ΤΑΞΥΠ. 
δ) Νικόλαο Βορρέ, Ανχη (ΔΒ) του 4ου ΕΓ/Β'Σ.Σ. 
ε) Αναπληρωτή Οίκον. Εφόρου Βέροιας. 

3. Πρόεδρο της διοικητικής Επιτροπής Στρατιωτικών 
Επιτάξεων ορίζουμε τον Πρωτόδικη Φώτιο Κιμισκίδη. 

4. Χρέη γραμματέα της ΔΕΣΕ θα εκτελεί ο Μπιζέτας 
Αντώνιος, υπάλληλος Δ.Ο.Υ. Βέροιας. 

5. Η θητεία των μελών της ΔΕΣΕ ορίζεται από 1.1.1994 
μέχρι 31.12.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 21 Ιανουάριου 1994 

Ο Νομάρχης 
ΕΚΤΩΡ ΝΑΣΙΩΚΑΣ 

-♦- 

Αριθ. ΕΣ 1684 (13) 

Ψήφιση του Οργανισμού Εσωτερικής Υπηρεσίας της Κοι¬ 
νότητας Αχεντριά Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
του Κώδικος «Περί καταστάσεως προσωπικού Οργανι¬ 
σμών Τοπικής Αυτοδιοίκησης», όπως αντικαταστάθηκαν 
με τις όμοιες του άρθρου 26 του Ν. 1832/1989. 

β) Των άρθρων 1 -4 και 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, Νομικών Προ¬ 
σώπων Δημοσίου Δικαίου και των Οργανισμών Τοπικής 
Αυτοδιοίκησης και άλλες διατάξεις». 

γ) Του Π.Δ. 37α/1987 «Μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπ. Αυ- 
τοδ/σης και προσαρμογή διατάξεων στις ρυθμίσεις του Ν. 
1586/1986», όπως τροπ/καν με τις όμοιες του ΠΔ 22/ 
1990. 

2. Τις 53560/59/6.8.1986 και 75643/16.1.1987 και 
4403/1988 σχετικές εγκυκλίους του Υπουργείου Εσωτε¬ 
ρικών. 

3. Την 1901 /1986 εξουσιοδοτική απόφαση της Νομαρ¬ 
χίας όπως τροποποιήθηκε μεταγενέστερα. 

4. Την 14/1993 απόφαση του Κοινοτικού Συμβουλίυ 
Αχεντριά με την οποία ψηφίζεται ο Οργανισμός Εσωτερι¬ 
κής Υπηρεσίας της Κοινότητας. 

5. Τη γνωμοδότηση του Υπηρεσιακού Συμβουλίου του 
άρθρου 14 του Ν. 1586/1986 που διατυπώθηκε στο 12/ 
1993 πρακτικό (α/α θέματος 3ο). 

6. Τοαρ. 16/10.1.94 έγγραφο της Κοινότητας Αχεντριά 
για το ύψος της δαπάνης που προκαλείται στον προϋπ/ 

σμό της Κοινότητας από τις διατάξεις της απόφασης κατ’ 
εφαρμογή του Ν. 2081/92. 

7. Όλα τα στοιχεία του οικείου Υπηρεσιακού Φακέλου, 
αποφασίζουμε: 

Α. Εγκρίνουμε την 15/1993 απόφαση του Κοινοτικού 
Συμβουλίου Αχεντριά με την οποία ψηφίζεται ο Οργανι¬ 
σμός Εσωτερικής Υπηρεσίας της Κοινότητας όπως ανα¬ 
λυτικά αναφέρεται σ’ αυτή, ώστε η τελική διάρθρωση και 
διαβάθμιση των Υπηρεσιών αυτής να έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ: 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικών 

Μία (1) θέση Γραμματέα με βαθμούς Γ'-Α' 

Β. Κάλυψη δαπάνης: 

Από τις διατάξεις της απόφασης προκαλείται δαπάνη σε 
βάρος του προυπ/σμού της Κοινότητας Αχεντριά ύψους 
3.500.000 περίπου κατά το τρέχον έτος και 4.000.000 
περίπου για καθένα από τα επόμενα οικονομικά έτη. 

Για την παραπάνω δαπάνη θα εγγράφει πίστωση στον 
υπό ψήφιση προϋ/σμό της Κοινότητας τρεχ. χρήσεως 
ύψους 3.500.000 στον ΚΑ 05//111.1. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 26 Ιανουάριου 1994 

Με εντολή Νομάρχη 
Ο Διευθυντής 
ΕΜΜ. ΔΡΑΚΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην Δ5/207/12.1.94 απόφαση του Υπουργού Εθν. 
Παιδείας και θρησκευμάτων, που δημοσιεύτηκε στο ΦΕΚ 
62/Β731.1.94 και αφορά «Συγκρότηση Συμβουλίου Ιδιω¬ 
τικής Εκπ/σης (Σ.Θ.Ι.Ε.)», επιφέρονται οι πιο κάτω διορ¬ 
θώσεις: 

α) Στη σελ. 585, στην πρώτη στήλη, διορθώνεται το 
όνομα του Αναπληρωματικού μέλους, από το εσφαλμένο 
«Αθανάσιο Τζιούπη», στο σωστό «Αθανάσιο Τζιούμη». 

β) Στο τέλος της απόφασης συμπληρώνεται η παραλει- 
φθείσα φράση «και θα ισχύει από 1.1.1994». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


